### NN 150/2023 (15.12.2023.), Pravilnik o visini nagrade i naknade troškova javnog bilježnika kao povjerenika suda u postupku osnivanja i obnove zemljišne knjige

MINISTARSTVO PRAVOSUĐA I UPRAVE

2164

Na temelju članka 186.i Zakona o zemljišnim knjigama (»Narodne novine«, broj 63/19 i 128/22) ministar nadležan za poslove pravosuđa, uz prethodnu suglasnost ministra nadležnog za poslove financija, donosi

PRAVILNIK

O VISINI NAGRADE I NAKNADE TROŠKOVA JAVNOG BILJEŽNIKA KAO POVJERENIKA SUDA U POSTUPKU OSNIVANJA I OBNOVE ZEMLJIŠNE KNJIGE

GLAVA I.
 OPĆE ODREDBE

Članak 1.

Ovim Pravilnikom utvrđuje se visina nagrade i naknade troškova javnog bilježnika kao povjerenika suda u provođenju radnji u postupku osnivanja i obnove zemljišne knjige te način njihova obračuna i naplate od strane javnog bilježnika.

Članak 2.

Izrazi koji se koriste u ovom Pravilniku, a imaju rodno značenje, odnose se jednako na muški i ženski rod.

Članak 3.

(1) Javnom bilježniku kao povjereniku suda u zemljišnoknjižnom postupku mogu se povjeriti poslovi osnivanja i obnove zemljišne knjige.

(2) Ako je javnom bilježniku bio povjeren postupak osnivanja i obnove zemljišne knjige, javnom bilježniku se može povjeriti i postupak izrade nacrta odluka povodom zaprimljenih prijava i prigovora u postupku u kojem je taj javni bilježnik bio povjerenik suda.

Članak 4.

Sud će javnim bilježnicima sa sjedištem na području njegove nadležnosti povjeravati u rad postupak iz članka 3. ovoga Pravilnika prema područjima za dodjelu određenim ovim Pravilnikom.

Članak 5.

(1) Područje za dodjelu čini područje općina/gradova/gradskih četvrti koje je ovim Pravilnikom za pojedino mjesto službenog sjedišta javnog bilježnika određeno kao područje za dodjelu postupka iz članka 3. ovoga Pravilnika.

(2) Ako na pojedinom području javni bilježnik nije imenovan ili je imenovani javni bilježnik spriječen obavljati javnobilježničku službu, sud će postupke iz članka 3. ovoga Pravilnika dodijeliti u rad javnom bilježniku na drugom području vodeći računa o blizini mjesta prema kojem je zasnovana mjesna nadležnost suda odnosno zemljišnoknjižnog odjela za provođenje postupka osnivanja i obnove zemljišne knjige i mjesta u kojem javni bilježnik ima sjedište.

Članak 6.

Raspored područja za dodjelu predmeta u rad javnim bilježnicima sastavni je dio ovoga Pravilnika.

Članak 7.

Javnom bilježniku kao povjereniku suda u provođenju postupaka iz članka 3. ovoga Pravilnika, za sve radnje u tom postupku pripada jedinstvena nagrada.

Članak 8.

(1) Nagrada javnog bilježnika iz članka 7. ovoga Pravilnika određuje se u jedinstvenom iznosu i odnosi se na sve radnje javnog bilježnika u postupku sastavljanja nacrta zemljišnoknjižnog uloška za jednu katastarsku česticu te izrade nacrta odluka u postupku povodom prijava i prigovora.

(2) Za sve radnje javnog bilježnika kao povjerenika suda u postupcima iz članka 3. ovoga Pravilnika, javnom bilježniku pripada jedinstvena nagrada u neto iznosu od 20,00 eura po jednoj katastarskoj čestici za koju je sastavljen nacrt zemljišnoknjižnog uloška.

Članak 9.

Javni bilježnik može za službene radnje koje je proveo kao povjerenik suda u postupcima iz članka 3. ovoga Pravilnika naplatiti samo nagradu propisanu člankom 8. ovoga Pravilnika.

Članak 10.

Javnom bilježniku, u provođenju postupka iz članka 3. ovoga Pravilnika, pripada pravo na naknadu stvarnog troška.

GLAVA II.
 POSTUPAK ISPLATE

Članak 11.

(1) Nakon što javni bilježnik sastavi sve nacrte zemljišnoknjižnih uložaka obavijestit će sud da je dovršen postupak sastavljanja nacrta zemljišnoknjižnih uložaka za katastarsku općinu odnosno dio katastarske općine, ako se postupak provodi za dio katastarske općine ili po dijelovima.

(2) Obavijest iz stavka 1. ovoga članka sadrži i podatak o ukupnom broju katastarskih čestica za koje su sastavljeni nacrti zemljišnoknjižnih uložaka, ime i prezime javnog bilježnika, adresa javnobilježničkog ureda, OIB te broj računa javnog bilježnika na koji se treba izvršiti uplata.

(3) Sud će obavijest iz stavka 1. ovoga članka i odluku o otvaranju zemljišne knjige dostaviti ministarstvu nadležnom za poslove pravosuđa.

Članak 12.

(1) Kad postupanje povodom prijava i prigovora sud povjeri javnom bilježniku koji je provodio postupak obnove ili osnivanja zemljišne knjige, uz odluku iz članka 11. ovoga Pravilnika, dostavit će ministarstvu nadležnom za poslove pravosuđa i odluku o povjeravanju postupka povodom prijava i prigovora.

(2) Javni bilježnik koji provodi postupak iz stavka 1. ovoga članka, nakon što izradi sve nacrte odluka povodom zaprimljenih prijava i prigovora, o tome će poslati obavijest sudu.

(3) Sud će obavijest iz stavka 2. ovoga članka dostaviti ministarstvu nadležnom za poslove pravosuđa.

(4) Ministarstvo nadležno za poslove pravosuđa će po zaprimljenoj obavijesti iz stavka 3. ovoga članka, a temeljem obavijesti iz članka 11. ovoga Pravilnika izraditi rješenje o isplati.

Članak 13.

(1) Ako postupak iz članka 12. ovoga Pravilnika nije povjeren javnom bilježniku, ministarstvo nadležno za poslove pravosuđa će po zaprimljenoj obavijesti iz članka 11. ovoga Pravilnika izraditi rješenje o isplati za provedbu poslova obnove ili osnivanja zemljišne knjige.

(2) Smatra se da postupak iz članka 12. ovoga Pravilnika nije povjeren javnom bilježniku, ako sud uz odluku i obavijest iz članka 11. ovoga Pravilnika ne dostavi ministarstvu nadležnom za poslove pravosuđa i odluku iz članka 12 . ovoga Pravilnika.

Članak 14.

Nadležni sud vrši isplatu na temelju naloga za isplatu iz članaka 12. i 13. ovoga Pravilnika javnom bilježniku na račun naveden u obavijesti iz članka 11. ovoga Pravilnika.

GLAVA III.
 ZAVRŠNA ODREDBA

Članak 15.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/23-06/07

Urbroj: 514-04-03/01-23-36

Zagreb, 6. prosinca 2023.

Ministar
 dr. sc. Ivan Malenica, v. r.

RASPORED PODRUČJA ZA DODJELU PREDMETA
 U RAD JAVNIM BILJEŽNICIMA

|  |  |  |
| --- | --- | --- |
| Općinski sud | Službeno sjedište javnog bilježnika | Područje za dodjelu predmeta u rad javnim bilježnicima |
| Općinski sud u Bjelovaru | Bjelovar | Općine: Ivanska, Kapela, Nova Rača, Rovišće, Severin, Šandrovac, Štefanje, Velika Pisanica, Veliko Trojstvo i Zrinski Topolovac te gradovi: Bjelovar i Čazma. |
| Čazma |
| Daruvar | Općine: Berek, Dežanovac, Đulovac, Hercegovac, Končanica, Sirač, Velika Trnovitica i Veliki Grđevac te gradovi: Daruvar, Garešnica, Grubišno Polje, Lipik i Pakrac. |
| Garešnica |
| Grubišno Polje |
| Pakrac |
| Križevci | Općine: Gornja Rijeka, Kalnik, Sveti Ivan Žabno i Sveti Petar Orehovec te Grad Križevci. |
| Općinski sud u Crikvenici | Crikvenica | Općina: Vinodolska općina te gradovi: Crikvenica, Novi Vinodolski i Senj. |
| Novi Vinodolski |
| Senj |
| Krk | Općine: Baška, Dobrinj, Malinska – Dubašnica, Omišalj, Punat i Vrbnik te Grad Krk. |
| Omišalj |
| Rab | Općina Lopar i Grad Rab. |
| Općinski sud u Čakovcu | Čakovec | Općine: Belica, Dekanovec, Domašinec, Donja Dubrava, Donji Kraljevec, Donji Vidovec, Goričan, Gornji Mihaljevec, Kotoriba, Mala Subotica, Nedelišće, Orehovica, Podturen, Pribislavec, Selnica, Strahoninec, Sveta Marija, Sveti Juraj na Bregu, Sveti Martin na Muri, Šenkovec, Štrigova i Vratišinec te gradovi: Čakovec, Mursko Središće i Prelog. |
| Mursko Središće |
| Prelog |
| Općinski sud u Dubrovniku | Blato | Općine: Blato, Lastovo, Lumbarda, Orebić, Smokvica, Trpanj i Vela Luka te Grad Korčula. |
| Korčula |
| Dubrovnik | Općine: Dubrovačko Primorje, Janjina, Konavle, Mljet, Ston i Župa Dubrovačka te Grad Dubrovnik. |
| Ston |
| Općinski sud u Đakovu | Đakovo | Općine: Drenje, Gorjani, Levanjska Varoš, Punitovci, Satnica Đakovačka, Semeljci, Strizivojna, Trnava i Viškovci te Grad Đakovo. |
| Našice | Općine: Donja Motičina, Đurđenovac, Feričanci, Koška i Podgorač te Grad Našice. |
| Općinski sud u Gospiću | Gospić | Općine: Brinje, Donji Lapac, Gračac, Karlobag, Lovinac, Perušić, Plitvička Jezera, Udbina i Vrhovine te gradovi: Gospić i Otočac. |
| Korenica |
| Otočac |
| Općinski sud u Karlovcu | Duga Resa | Općine: Barilović, Bosiljevo, Cetingrad, Draganić, Generalski Stol, Kamanje, Krnjak, Lasinja, Netretić, Rakovica, Ribnik, Vojnić i Žakanje te gradovi: Duga Resa, Karlovac, Ozalj i Slunj. |
| Karlovac |
| Ozalj |
| Slunj |
| Ogulin | Općine: Josipdol, Plaški, Saborsko i Tounj te Grad Ogulin. |
| Općinski sud u Koprivnici | Đurđevac | Općine: Drnje, Đelekovec, Ferdinandovac, Gola, Hlebine, Kalinovac, Kloštar Podravski, Koprivnički Bregi, Koprivnički Ivanec, Legrad, Molve, Novigrad Podravski, Novo Virje, Peteranec, Podravske Sesvete, Rasinja, Sokolovac i Virje te gradovi: Đurđevac i Koprivnica. |
| Koprivnica |
| Općinski sud u Kutini | Kutina | Općine: Jasenovac, Lipovljani i Velika Ludina te gradovi: Kutina, Novska i Popovača. |
| Novska |
| Popovača |
| Općinski sud u Makarskoj | Imotski | Općine: Cista Provo, Lokvičići, Lovreć, Podbablje, Proložac, Runovići, Zagvozd i Zmijavci te Grad Imotski. |
| Makarska | Općine: Baška Voda, Brela, Gradac, Podgora i Tučepi te Grad Makarska. |
| Općinski sud u Metkoviću | Metković | Općine: Kula Norinska, Pojezerje, Slivno i Zažablje te gradovi: Metković, Opuzen, Ploče i Vrgorac. |
| Ploče |
| Vrgorac |
| Općinski sud u Osijeku | Beli Manastir | Općine: Bilje, Čeminac, Darda, Draž, Jagodnjak, Kneževi Vinogradi, Petlovac i Popovac te Grad Beli Manastir. |
| Darda |
| Donji Miholjac | Općine: Bizovac, Magadenovac, Marijanci, Petrijevci, Podravska Moslavina i Viljevo te gradovi: Belišće, Donji Miholjac i Valpovo. |
| Valpovo |
| Osijek | Općine: Antunovac, Čepin, Erdut, Ernestinovo, Šodolovci, Vladislavci i Vuka te Grad Osijek. |
| Općinski sud u Pazinu | Buje – Buie | Općine: Brtonigla – Verteneglio, Grožnjan – Grisignana i Oprtalj – Portole te gradovi: Buje – Buie, Novigrad – Cittanova i Umag – Umago. |
| Novigrad – Cittanova |
| Umag – Umago |
| Buzet | Općina: Lanišće te Grad Buzet. |
| Labin | Općine: Kršan, Pićan, Raša i Sveta Nedjelja te Grad Labin. |
| Pazin | Općine: Cerovlje, Gračišće, Karojba, Lupoglav, Motovun – Montona, Sveti Petar u Šumi i Tinjan te Grad Pazin. |
| Poreč – Parenzo | Općine: Funtana – Fontane, Kaštelir – Labinci – Castelliere – S. Domenica, Sveti Lovreč, Tar – Vabriga – Torre – Abrega, Višnjan – Visignano, Vižinada – Visinada i Vrsar – Orsera te Grad Poreč – Parenzo. |
| Višnjan – Visignano |
| Općinski sud u Požegi | Požega | Općine: Brestovac, Čaglin, Jakšić, Kaptol i Velika te gradovi: Kutjevo, Pleternica i Požega. |
| Općinski sud u Puli – Pola | Pula – Pola | Općine: Barban, Fažana – Fasana, Ližnjan – Lisignano, Marčana, Medulin i Svetvinčenat te gradovi: Pula – Pola i Vodnjan – Dignano. |
| Rovinj – Rovigno | Općine: Bale – Valle, Kanfanar i Žminj te Grad Rovinj – Rovigno. |
| Žminj |
| Općinski sud u Rijeci | Bakar | Općine: Čavle, Jelenje, Klana, Kostrena i Viškovo te gradovi: Bakar, Kastav, Kraljevica i Rijeka. |
| Čavle |
| Kastav |
| Kostrena |
| Rijeka |
| Viškovo |
| Cres | Gradovi: Cres i Mali Lošinj. |
| Mali Lošinj |
| Delnice | Općine: Brod Moravice, Fužine, Lokve, Mrkopalj, Ravna Gora i Skrad te gradovi: Čabar, Delnice i Vrbovsko. |
| Lovran | Općine: Lovran, Matulji i Mošćenička Draga te Grad Opatija. |
| Matulji |
| Opatija |
| Općinski sud u Sesvetama | Dugo Selo | Gradska četvrt Grada Zagreba Sesvete, općine: Bedenica, Brckovljani i Rugvica te gradovi: Dugo Selo i Sveti Ivan Zelina. |
| Sesvete |
| Sveti Ivan Zelina |
| Vrbovec | Općine: Dubrava, Farkaševac, Gradec, Preseka i Rakovec te Grad Vrbovec. |
| Općinski sud u Sisku | Glina | Općine: Gvozd i Topusko te Grad Glina. |
| Hrvatska Kostajnica | Općine: Donji Kukuruzari, Dvor, Hrvatska Dubica i Majur te Grad Hrvatska Kostajnica. |
| Petrinja | Općine: Lekenik, Martinska Ves i Sunja te gradovi: Petrinja i Sisak. |
| Sisak |
| Općinski sud u Slavonskom Brodu | Nova Gradiška | Općine: Cernik, Davor, Dragalić, Gornji Bogićevci, Nova Kapela, Okučani, Rešetari, Stara Gradiška, Staro Petrovo Selo i Vrbje te Grad Nova Gradiška. |
| Slavonski Brod | Općine: Bebrina, Brodski Stupnik, Bukovlje, Donji Andrijevci, Garčin, Gornja Vrba, Gundinci, Klakar, Oprisavci, Oriovac, Podcrkavlje, Sibinj, Sikirevci, Slavonski Šamac, Velika Kopanica i Vrpolje te Grad Slavonski Brod. |
| Općinski sud u Splitu | Hvar | Općine: Jelsa i Sućuraj te gradovi: Hvar i Stari Grad. |
| Stari Grad |
| Kaštel Stari | Općine: Lećevica, Prgomet i Primorski Dolac te Grad Kaštela. |
| Omiš | Općine: Dugi Rat, Šestanovac i Zadvarje te Grad Omiš. |
| Podstrana | Općine: Podstrana i Šolta te Grad Split. |
| Split |
| Sinj | Općine: Dicmo, Hrvace i Otok te gradovi: Sinj, Trilj i Vrlika. |
| Solin | Općine: Dugopolje, Klis i Muć te Grad Solin. |
| Supetar | Općine: Bol, Milna, Nerežišća, Postira, Pučišća, Selca i Sutivan te Grad Supetar. |
| Trogir | Općine: Marina, Okrug i Seget te Grad Trogir. |
| Vis | Gradovi: Komiža i Vis. |
| Općinski sud u Šibeniku | Drniš | Općine: Biskupija, Civljane, Ervenik, Kijevo, Kistanje, Promina, Ružić i Unešić te gradovi: Drniš i Knin. |
| Knin |
| Šibenik | Općine: Bilice, Murter – Kornati, Pirovac, Primošten, Rogoznica, Tisno i Tribunj te gradovi: Skradin, Šibenik i Vodice. |
| Tisno |
| Vodice |
| Općinski sud u Varaždinu | Ivanec | Općine: Bednja, Donja Voća, Klenovnik i Maruševec te gradovi: Ivanec i Lepoglava. |
| Ludbreg | Općine: Mali Bukovec, Martijanec, Sveti Đurđ i Veliki Bukovec te Grad Ludbreg. |
| Novi Marof | Općine: Breznica, Breznički Hum, Ljubešćica i Visoko te gradovi: Novi Marof i Varaždinske Toplice. |
| Varaždin | Općine: Beretinec, Cestica, Gornji Kneginec, Jalžabet, Petrijanec, Sračinec, Sveti Ilija, Trnovec Bartolovečki, Vidovec i Vinica te Grad Varaždin. |
| Općinski sud u Velikoj Gorici | Ivanić Grad | Općine: Kloštar Ivanić i Križ te Grad Ivanić-Grad |
| Velika Gorica | Općine: Kravarsko, Orle i Pokupsko te Grad Velika Gorica. |
| Općinski sud u Vinkovcima | Otok | Općine: Andrijaševci, Ivankovo, Jarmina, Markušica, Nijemci, Nuštar, Privlaka, Stari Jankovci, Stari Mikanovci, Tordinci i Vođinci te gradovi: Otok i Vinkovci. |
| Vinkovci |
| Županja | Općine: Babina Greda, Bošnjaci, Cerna, Drenovci, Gradište, Gunja, Štitar i Vrbanja te Grad Županja. |
| Općinski sud u Virovitici | Orahovica | Općine: Crnac, Čačinci, Čađavica, Mikleuš, Nova Bukovica, Sopje, Voćin i Zdenci te gradovi: Orahovica i Slatina. |
| Slatina |
| Pitomača | Općine: Gradina, Lukač, Pitomača, Suhopolje i Špišić Bukovica te Grad Virovitica. |
| Virovitica |
| Općinski sud u Vukovaru | Ilok | Općine: Bogdanovci, Borovo, Lovas, Negoslavci, Tompojevci, Tovarnik i Trpinja te gradovi: Ilok i Vukovar. |
| Vukovar |
| Općinski sud u Zadru | Benkovac | Općine: Jasenice, Lišane Ostrovičke, Polača i Stankovci te gradovi: Benkovac i Obrovac. |
| Biograd na Moru | Općine: Pakoštane, Pašman, Sveti Filip i Jakov i Tkon te Grad Biograd na Moru. |
| Novalja | Općine: Kolan i Povljana te gradovi: Novalja i Pag. |
| Pag |
| Zadar | Općine: Bibinje, Galovac, Kali, Kukljica, Novigrad, Poličnik, Posedarje, Preko, Privlaka, Ražanac, Sali, Starigrad, Sukošan, Škabrnja, Vir, Vrsi i Zemunik Donji te gradovi: Nin i Zadar. |
| Općinski građanski sud u Zagrebu | Črnomerec | Gradske četvrti Grada Zagreba: Črnomerec, Donja Dubrava, Donji Grad, Gornja Dubrava, Gornji Grad – Medveščak, Maksimir, Peščenica – Žitnjak, Podsljeme, Podsused – Vrapče, Stenjevec, Trešnjevka – jug, Trešnjevka – sjever i Trnje. |
| Donja Dubrava |
| Donji Grad |
| Gornja Dubrava |
| Gornji Grad – Medveščak |
| Maksimir |
| Peščenica – Žitnjak |
| Podsljeme |
| Podsused – Vrapče |
| Stenjevec |
| Trešnjevka – jug |
| Trešnjevka – sjever |
| Trnje |
| Općinski sud u Novom Zagrebu | Brezovica | Gradske četvrti Grada Zagreba: Brezovica, Novi Zagreb – istok i Novi Zagreb – zapad. |
| Novi Zagreb – istok |
| Novi Zagreb – zapad |
| Jastrebarsko | Općine: Klinča Sela, Krašić, Pisarovina i Žumberak te Grad Jastrebarsko. |
| Pisarovina |
| Samobor | Općina Stupnik te gradovi: Samobor i Sveta Nedelja. |
| Sveta Nedjelja |
| Zaprešić | Općine: Bistra, Brdovec, Dubravica, Jakovlje, Luka, Marija Gorica i Pušća te Grad Zaprešić. |
| Općinski sud u Zlataru | Donja Stubica | Općine: Gornja Stubica, Marija Bistrica i Stubičke Toplice te gradovi: Donja Stubica i Oroslavje |
| Oroslavje |
| Klanjec | Općine: Kraljevec na Sutli, Kumrovec, Tuhelj i Zagorska Sela te Grad Klanjec. |
| Krapina | Općine: Đurmanec, Jesenje, Petrovsko i Radoboj te Grad Krapina. |
|  | Pregrada | Općine: Desinić i Hum na Sutli te Grad Pregrada. |
| Zabok | Općine: Bedekovčina, Krapinske Toplice, Sveti Križ Začretje i Veliko Trgovišće te Grad Zabok. |
| Zlatar | Općine: Budinščina, Hrašćina, Konjščina, Lobor, Mače, Mihovljan, Novi Golubovec i Zlatar Bistrica te Grad Zlatar. |